**Ministerul Mediului**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Dâmboviţa** |

Nr. 8646/5143/18.10.2019

PROIECT **DECIZIA ETAPEI DE ÎNCADRARE**

**18.10.2019**

Ca urmare a solicitării de emitere a acordului de mediu adresate de **UAT BĂRBULEȚU,** cu sediul în comuna Bărbulețu, satul Gura Bărbulețului, nr. 104, județul Dâmbovița, înregistrată la APM Dâmbovița cu nr. 8646 din 03.06.2019, în baza legii nr. 292/2018 privind evaluarea impactului anumitor proiecte publice și private asupra mediului și a Ordonanței de Urgență a Guvernului nr. **57/2007** privind regimul ariilor naturale protejate, conservarea habitatelor naturale, a florei și faunei sălbatice aprobată cu modificări și completări prin Legea nr. 49/2011, cu modificările și completările ulterioare,

**APM Dâmbovița decide**, ca urmare a consultărilor desfășurate în cadrul şedinţei Comisiei de Analiză Tehnică din data ***de*** 16.10.2019***,*** că proiectul ***Modernizare infrastructură rutieră locală în comuna Bărbulețu, județul Dâmbovița***” – în comuna Bărbulețu, sat Bărbulețu, județul Dâmboviţa

* ***nu se supune evaluării adecvate/ nu se supune evaluării impactului asupra corpurilor de apă;***
* ***nu se supune evaluării impactului asupra mediului ;***

Justificarea prezentei decizii:

I. Motivele pe baza cărora s-a luat decizia: nu se supune evaluării impcatului asupra mediului sunt următoarele:

a) proiectul se încadrează în prevederile Legii nr. 292/2018, Anexa nr 2, pct. 13, lit. a *,,orice modificare sau extindere, altele decât cele prevăzute la pct. 22 din anexa nr.1 ale proiectelor.din anexa 2”*

b) s-au realizat completarea şi analiza listei de control pentru etapa de încadrare, consultarea membrilor CAT  în  şedinţa din data de **16.10.2019**, la sediul  APM Dâmboviţa;

c)activitateava   avea  un  impact  redus  asupra  factorilor  de  mediu  sol,  subsol,  vegetaţie  şi   faună, prin măsurile prevăzute în proiect;

d) nu au fost formulate observații din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

II. Motivele pe baza cărora s-a stabilit : nu se supune evaluării evaluării adecvate sunt următoarele :

* terenul pe care se va realiza investiția este amplasat în comuna Bărbulețu, sat Bărbulețu, județul Dâmboviţa, nu este amplasat intr-o arie naturala protejată de interes național sau comunitar;
* proiectul propus **nu intră** sub incidenţa art. 28 din Ordonanţa de Urgenţă a Guvernului nr. **57/2007** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificari și completari prin Legea nr. 49/2011, cu modificările şi completările ulterioare

**AGENŢIA PENTRU PROTECŢIA MEDIULUI DÂMBOVIŢA**



Str. Calea Ialomiţei, nr. 1, Târgovişte, Cod 130142

E-mail: [office@apmdb.anpm.ro](mailto:office@apmdb.anpm.ro); tel./fax: 0245213959/0245213944

*Operator de date cu caracter personal, conform Regulamentului (UE) 2016/679*

III. Motivele pe baza cărora s-a stabilit neefectuarea evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă.

* Proiect aviz gospodărirea apelor – emis de Administratia Nationala Apele Romane Administratia Națională Argeș Vedea .

*1. Caracteristicile proiectelor*

*a) mărimea proiectului*

Prin proiect se propune modernizarea drumurilor pe o lungime totală de 3805,21 ml care aparțin domeniului public al comunei Bărbulețu și sunt sunt amplasate în intravilan.

Drumurile au lățimea platformei de cca 5 m, cu lățimea părții carosabile cuprinsă între 3.0 m și 4.0 m. În profil tranversal prezintă iregularitati și deformări, pantele transversale nu sunt asigurate, iar scurgerea apelor nu se face corespunzator, conducând astfel la degradari ale suprafeței de rulare.

In profilul longitudinal drumul comunal și străzile prezintă declivitati cuprinse intre 0,3% si maximum 21 %. Scurgerea apelor este deficitară, șanțurile și podețele, acolo unde ele au existat, nu au beneficiat de lucrări de intreținere curentă si reparații. Astfel ca urmare a efectelor defavorabile hidrometeorologice, aceste lucrări au fost degradate sau distruse, impunându-se consolidarea sau refacerea acestora.

Șanțurile laterale fiind degradate, iar pe lungimi mari inexistente, nu asigură continuitatea preluării și evacuării apelor pluviale in condiții optime.

Drumurile ce fac obiectul investiției sunt fie din pămant, fie slab pietruite, conform studiului geotehnic.

**Situația proiectată**

Pentru aducerea drumului la parametrii tehnici care să ofere condiții optime de siguranță și confort rutier, proiectul prevede:

* Executarea de lucrări de reabilitare.
* Executarea de lucrări de colectare și evacuare a apelor meteorice din zona drumurilor.
* Lucrări de siguranță a circulației.

**Traseul în plan**

Lucrările de modernizare se vor realiza cu menținerea traseelor existente spre a se evita implicațiile necesare obținerii de terenuri ce aparțin proprietăților private.

Lucrarile de modernizare au impus corectarea elementelor geometrice în plan, profil longitudinal și transversal precum și realizarea unei structuri rutiere suple care să asigure desfășurarea circulației rutiere în conditii de fluență și cu caracter permanent.

**Profilul longitudinal**

S-a urmarit ca amenajarea in profil longitudinal să se realizeze cu mișcări minime de terasamente urmărind cât mai fidel cotele existente. Linia rosie (proiectată) se va situa cu 30÷40 cm peste cota terenului natural, astfel incât să se asigure grosimea structurii rutiere proiectate.

**Platforme de incrucisare**

Având în vedere distanța mică între limitele de proprietate nu s-au amenajat platforme de încrucisare. În caz de necesitate se pot folosi ca zone de incrucisare intersecțiile cu drumurile laterale.

**Profilul transversal tip**

* profil transversal tip 1 cu urmatoarea configuratie:
* parte carosabilă 4,00 m cu panta transversală unică de 2,5%;
* acostament de 0,50 m cu panta de 2,5% pe partea stangă;
* șanț trapezoidal peretat având h = 0,50 m, b=0,30 m si B=0,80 m pe partea dreapta.

Profilul tip 1 se aplică drumului DC 126 de la km 0+000,00 la km 0+395,89 si de la km 0+586,89 la km 0+812,54, uliței Gorgani de la km 0+076,63 la km 0+781,63 și uliței Buzești de la km 0+002,86 la km 0+061,17.

* profil transversal tip 2 cu urmatoarea configurație:
* parte carosabilă 4,00 m cu panta transversală unică de 2,5%;
* acostament de 0,50 m cu panta de 2,5% pe partea stângă;
* șanț trapezoidal peretat avand h = 0,50 m, b=0,30 m si B=0,80 m pe partea dreapta.
* zid de sprijin de debleu din beton de ciment având înalțimea elevației de 2,50 m pe partea dreaptă.

Profilul tip 2 se aplică drumului DC 126 de la km 0+395,89 la km 0+586,89.

* profil transversal tip 3 cu urmatoarea configurație:
* parte carosabilă 4,00 m cu panta transversală unică de 2,5%;
* acostament de 0,50 m cu panta de 2,5% pe partea dreapta;
* șanț trapezoidal pereat având h = 0,50 m, b=0,30 m si B=0,80 m pe partea stângă.

Profilul tip 3 se aplică ulițelor Valea Tisei de la km 0+000,00 la km 0+710,85 și Buzești de la km 0+102,99 la km 0+202,99.

* profil transversal tip 4 cu urmatoarea configurație:
* parte carosabilă 3,00 m cu panta transversală unică de 2,5%;
* acostament de 0,50 m cu panta de 2,5% pe partea dreaptă;
* rigola de acostament cu lățimea de 0,60 m pe partea stângă;

Profilul tip 4 se aplică ulițelor Ovesie de la km 0+000,00 la km 0+531,06 și Gogi de la km 0+000,00 la km 0+643,73.

* profil transversal tip 5 cu urmatoarea configurație:
* parte carosabilă 4,00 m cu panta transversală unică de 2,5%;
* acostamente 2x0,50 m cu pante de 2,5% și 4%;

Profilul tip 5 se aplică uliței Gorgani de la km 0+000,00 la km 0+076,63.

* profil transversal tip 6 cu urmatoarea configurație:
* parte carosabilă 4,00 m cu panta transversală unică de 2,5%;
* acostamente 2x0,50 m cu pante de 2,5% si 4%;

Profilul tip 6 se aplică uliței Buzești de la km 0+061,17 la km 0+102,99 (rampe pod).

* profil transversal tip 7 cu urmatoarea configurație:
* parte carosabilă 4,00 m cu panta transversală unică de 2,5%;
* incadrare cu borduri prefabricate din beton de 20 x 25 cm pe fundație din beton de 15x30 cm pe ambele părți.

Profilul tip 7 se aplică ulițelor Radu Toma (1) de la km 0+003,15 la km 0+074,08 și Radu Toma (2) de la km 0+003,09 la km 0+057,43.

* profil transversal tip 8 cu urmatoarea configurație:
* parte carosabilă 3,00 m cu panta transversală unică de 2,5%;
* acostamente 2x0,50 m cu pante de 2,5% si 4%;

Profilul tip 8 se aplică drumurilor laterale.

**Structura rutiera**

In lipsa unor studii de circulație, data fiind importanta rutiera redusa la nivel local, pe baza observatiilor privind natura si valoarea traficului, a prevederilor normativului PD 177-2001 pentru dimensionarea sistemelor rutiere suple si semirigide si a recomandarilor din expertiza tehnica drumurile vor avea urmatoarea structura in masura sa suporte rigorile unui trafic rutier mediu actual si de perspectiva:

* strat de uzura din BAR16 - 4 cm;
* strat de legatura din BADPC22,4 - 5 cm;
* strat de piatra sparta - 15 cm;
* strat de balast - 30 cm;

Lucrarile de modernizare a drumurilor impun executarea de lucrări specifice de terasamente care constau intr-o săpătura generală de cca 20 cm pentru indepărtarea stratului de noroi și săpătura pentru asigurarea configurației șanțurilor de scurgere a apelor meteorice.

**Scurgerea apelor**

Pentru colectarea și evacuarea apelor meteorice s-a prevazut amenajarea de șanțuri, rigole de acostament și podețe. Șanțurile se vor executa pereate cu beton de ciment C30/37 cu grosimea de 10 cm pe strat drenant de nisip de 5 cm grosime.

Șanțurile pereate vor avea secțiunea trapezoidală având b=0,30 m, B=0,80 m si h=0,50 m.

Rigolele de acostament vor fi executate din beton monolit C30/37 și vor avea lățimea de 0,60 m.

Pentru asigurarea continuității șanțurilor in zona intersectiilor cu drumurile judetene, cu drumurile laterale și pentru subtraversarea drumurilor modernizate se prevede amenajarea de podețe tubulare alcătuite din tuburi de beton armat având Dn = 500 mm și 1000 mm. Tuburile se vor așeza pe un strat de beton de 15 cm grosime, iar la capete se vor amenaja timpane din beton de ciment.

Timpanele (atât fundația cât si elevația) se vor executa din beton C25/30. Betonul pe care se vor așeza tuburile va fi de clasa C16/20.

Podețele tubulare vor fi amplasate conform tabelului urmator:

|  |  |  |  |  |  |
| --- | --- | --- | --- | --- | --- |
| Nr. Crt. | Denumire drum | Pozitie  kilometrica | Diametru (mm) | Lungime (m) | Amplasament  podet |
| 1 | DC 126 | 0+006,04 | 500 | 6,00 | lateral |
| 2 | 0+039,55 | 500 | 6,00 | cale curenta |
| 3 | 0+677,56 | 500 | 6,00 | cale curenta |
| 4 | 0+725,93 | 500 | 6,00 | lateral |
| 5 | Valea Tisei | 0+020,93 | 1000 | 6,00 | cale curenta |
| 6 | Gogi | 0+316,36 | 500 | 6,00 | cale curenta |
| 7 | 0+379,89 | 500 | 6,00 | cale curenta |
| 8 | 0+497,82 | 1000 | 6,00 | cale curenta |
| 9 | Gorgani | 0+088,57 | 500 | 6,00 | cale curenta |
| 10 | 0+164,75 | 500 | 7,00 | lateral |
| 11 | 0+373,57 | 500 | 7,00 | lateral |
| 12 | 0+515,36 | 500 | 11,50 | lateral |
| 13 | Buzesti | 0+150,00 | 500 | 6,00 | cale curenta |
| 14 | 0+183,19 | 500 | 8,00 | lateral |
|  | TOTAL |  |  | 93,50 |  |

In proiect mai sunt prevazute doua podețe dalate cu lumina între fețele culeilor de 5,00 m și lungimea totală de 5,90 m amplasate după cum urmează:

* Pe ulița Valea Tisei la km 0+076,27 m peste pr. Valea Tisei (necadastrat) în locul unui podeț metalic degradat;
* Pe ulița Gogi la km 0+153,15 peste o vale locală fără nume ce colectează apele de pe versanți, in locul unui podeț tubular 4xø 1000 mm;

Podețele au suprastructură alcatuită din dale prefabricate din beton precomprimat și infrastructură din beton armat monolit. Fundațiile sunt din beton monolit C20/25 cu dimensiunile de 1,80x5,60x1,50 m pentru podul de pe ulița Valea Tisei si de 1,60x5,60x1,50 m pentru podul de pe drumul Gogi, încastrate în stratul de bază. Elevațiile sunt din beton armat monolit cu inălțimile de 2,80 m și respectiv de 2,00 m, lățimea de 5,60 m și grosimea de 1,20 m și respectiv 1,00 m

Suprastructura podețelor este alcatuită din dale prefabricate din beton precomprimat tip D5 cu lățimea de 0,80 m, grosimea de 0,40 m și lungimea totală de 5,90 m. Dalele marginale sunt prevăzute cu elemente tip “apara roata” cu lățimea de 0,25 m.

Racordarea cu terasamentele se face prin intermediul aripilor prefabricate tip A1 așezate pe fundații din beton monolit C20/25. Pe toată zona podețului albia se va proteja cu pereu din piatră bruta așezată pe un strat de beton, grosimea totală a pereului fiind de 20 cm. In lungul podețului radierul va avea o pantă de 1,5%.

Podețele asigură o lățime a părții carosabile de 5,00 m corespunzatoare unei singure benzi de circulație și o lățime totală de 5,60 m.

Apele meteorice colectate de pe suprafața carosabilă se vor descărca atât la terenul natural cât și la emisarii din zona (pr. Valea Tisei, pr. Barbuletu, etc.).

**Pod din b.a. pe ulița Buzești peste pr. Bărbulețu**

Pe ulita Buzești, la traversarea pârâului Barbulețu, se va amenaja un pod din beton armat. Podul proiectat va asigura continuitatea uliței Buzești peste pârâul Bărbulețu, intr-o soluție definitivă și modernă, care să respecte condițiile de stabilitate și confort impuse de normele actuale în vigoare.

Lucrările au fost astfel proiectate astfel încât să se păstreze traseul actual al drumului, obiectivul fiind amplasat pe domeniul public, neafectând proprietățile riverane.

Traversarea pr. Bărbulețu se va face oblic dreapta, sub un unghi de 65o.

Podul are o singură deschidere de 12,00 m, lungimea totală fiind de 13,20 m și este proiectat pentru clasa I de incărcare.

Suprastructura podului este alcatuită din grinzi prefabricate precomprimate cu lungimea de 12,00 ml, 8 bucăti în sectiune transversală, solidarizate cu o placă din beton armat extinsă lateral cu console pe care se montează parapetul pietonal.

Podul va avea o singură bandă de circulație cu lățimea de 5,00 m, fără trotuare. Lățimea totală a podului va fi de 5,60 m. Scurgerea apelor meteorice se realizează prin pantele transversale și longitudinale ale podului.

Infrastructura podului este alcatuită din culei masive cu elevația din beton armat fundate direct pe blocuri de beton incastrate in stratul de bază. Blocurile de fundație sunt alcătuite din beton simplu C20/25 și au dimensiunile în plan de 6,30x3,14 m și inălțimea de 3,00 m.

Elevațiile sunt alcătuite din beton armat C25/30 și au secțiunea trapezoidală cu baza mare 1,75 m, baza mica 1,20 m și inălțimea de 2,86 m. Lățimea elevațiilor este de 5,30 m. Elevațiile sunt prevăzute cu cuzineți 0,60x0,70x5,30 m și ziduri de gardă.

Rezemarea tablierului pe culei se va face prin intermediul unor aparate de reazem din neopren. În spatele culeelor se vor executa drenuri din bolovani de râu care se vor descărca prin intermediul unor barbacane din tuburi PVC Ø 110 mm. Racordarea cu terasamentele se va face cu aripi din beton armat. Pe zona podului, pe toată lățimea albiei, se vor executa lucrări de protecție constând în pereu din bolovani de râu pe beton de ciment cu grosimea totală de 20 cm.

**Intersecții cu drumurile județene**

Intersecțiile drumurilor de interes local cu drumul județean DJ 712A se vor amenaja ca intersecții la nivel cu racordări simple de colț cu raze având valori cuprinse între 3,00 si 5,00 m.

Racordările drumurilor de interes local cu drumurile județene se vor realiza cu respectarea cotelor existente ale drumurilor județene.

**Drumuri laterale**

Proiectul prevede amenajarea intersecțiilor la același nivel cu drumurile laterale pe lungimi de 15 m și 30 m cu aceeași structură rutieră cu a drumului principal.

S-au identificat un numar de 14 drumuri laterale care necesită amenajare, din care 13 cu lungimea de 15 m și unul cu lungimea de 30 m, aferent drumului comunal 126.

Drumurile laterale amenajate sunt conform tabelului următor:

|  |  |  |  |  |  |
| --- | --- | --- | --- | --- | --- |
| Nr. Crt. | Denumire drum | Pozitie  kilometrica | Partea | Lungime (m) | Profil tip |
| 1 | DC 126 | 0+006,04 | dreapta | 15,00 | IX |
| 2 | 0+254,72 | stanga | 15,00 | IX |
| 3 | 0+478,65 | stanga | 15,00 | IX |
| 4 | 0+725,93 | dreapta | 15,00 | IX |
| 5 | 0+812,54 | stanga+dreapta | 30,00 | VI |
| 6 | Valea Tisei | 0+025,95 | dreapta | 15,00 | IX |
| 7 | Ovesie | 0+295,58 | stanga | 15,00 | IX |
| 8 | 0+507,27 | stanga | 15,00 | IX |
| 9 | Gogi | 0+305,47 | dreapta | 15,00 | IX |
| 10 | 0+383,95 | dreapta | 15,00 | IX |
| 11 | Gorgani | 0+164,75 | dreapta | 15,00 | IX |
| 12 | 0+373,57 | dreapta | 15,00 | IX |
| 13 | 0+515,36 | dreapta | 15,00 | IX |
| 14 | Buzesti | 0+183,19 | stanga | 15,00 | IX |

**Siguranța circulației**

Lucrările de semnalizare rutieră se vor executa conform prevederilor SR 1848/1,2,3 și vor consta în realizarea de marcaje rutiere longitudinale pentru delimitarea părții carosabile în cazul drumurilor cu o bandă de circulație precum și montarea de indicatoare rutiere.

b) *cumularea cu alte proiecte* - nu este cazul;

c) *utilizarea resurselor naturale*: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) *producţia de deşeuri*: deşeurile generate în perioada de execuţie cât şi în perioada de funcţionare vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada de execuţie, zgomotul va fi generat de utilajele și mijloacele de transport; lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) *riscul de accident, ţinându-se seama în special de substanţele şi de tehnologiile utilizate*: nu este cazul;

***2. Localizarea proiectelor***

*2.1. utilizarea existentă a terenului* : *Investiţia este propusă spre realizare în* comuna Potlogi, satul Potlogi, județul Dâmboviţa

2.2. *relativa abundenţă a resurselor naturale din zonă, calitatea şi capacitatea regenerativă a acestora*: nu este cazul;

2.3. *capacitatea de absorbţie a mediului, cu atenţie deosebită pentru*:

1. zonele umede : nu este cazul;
2. zonele costiere : nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [107/1996](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [930/2005](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul

i) peisajele cu semnificaţie istorică, culturală şi arheologică: nu este cazul;

***3. Caracteristicile impactului potenţial:***

a) extinderea impactului: aria geografică şi numărul persoanelor afectate : nu este cazul;

b) natura transfrontieră a impactului: nu este cazul

c) mărimea şi complexitatea impactului: impact relativ redus şi local atât pe perioada execuţiei proiectului cât şi ulterior în perioada de funcţionare;

d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta;

***Condiții de realizare a proiectului***

***Titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor și în perioada de funcționare, luând toate măsurile necesare pentru a nu se produce poluarea apelor subterane, de suprafaţă, a solului sau a aerului.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zona obiectivului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri / baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G 1756/2006 privind emisiile de zgomot în mediu produse de echipamentele destinate utilizării în exteriorul clădirilor ;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea obiectivului;
* pentru lucrările specifice de şantier se vor utiliza toalete ecologice;

**Faza de funcţionare - activităţi desfăşurate pe amplasament**

- se va asigura o funcţionare optimă a tuturor echipamentelor prevăzute în proiect pentru protecţia factorilor de mediu;

**Protecţia calităţii apelor**

**a) În perioada de construcţie**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;
* pe perioada execuţiei proiectului se vor utiliza toaletele ecologice;

**b)In perioada de funcţionare**

- consumul de apă se va contoriza şi se vor impune măsuri pentru evitarea risipei de apă;

- indicatorii de calitate ai apelor se vor incadra în limitele prevăzute prin Normativul NTPA - 002/2002, din H.G. 188/2002 cu modificările şi completarile ulterioare ;

**Protecţia aerului**

* 1. **În perioada de construcţie**
* transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;

**b)În perioada de funcționare**

- se va asigura buna funcționare a echipamentelor prevăzute în proiect;

**Protectia impotriva zgomotului**

- în timpul execuţiei proiectului şi funcţionării *Nivelul de zgomot* continuu echivalent ponderat A (AeqT)se va încadra în limitele SR 10009 / 2017 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM 119 / 2014 pentru aprobarea Normelor de igienă şi sănătate publică privind mediul de viaţă al populaţiei

**Protecţia solului**

**a) În perioada de construcţie**

* vor fi evitate lucrările care pot duce la degradări ale reţelelor supraterane sau subterane existente in zonă;

- se vor amenaja spaţii corepunzătoare pentru depozitarea materialelor de construcţie şi pentru depozitarea temporară a deşeurilor generate;

- se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

**b) În perioada de funcţionare**

- se vor amenaja spaţii corepunzătoare depozitarea temporară a deşeurilor generate;

- se va asigura preluarea ritmică a deşeurilor rezultate pe amplasament, evitarea depozitării necontrolate a acestora;

#### Modul de gospodărire a deşeurilor

***Atât în perioada de construire cât și în cea de funționare titularul are obligația respectării prevederilor Ordonaţei de Urgenţă a Guvernului României privind protecţia mediului nr.195/2005, aprobată cu modificări şi completări prin Legea 265/2006, cu modificările şi completările ulterioare precum și ale*** *a* ***Ordonanței 68/2016 care modifică Legea nr.211/2011, privind regimul deșeurilor****.*

**a) În perioada de construcţie**

- deşeurile reciclabile rezultate în urma lucrărilor de construcţii se vor colecta selectiv prin grija executantului lucrării, selectiv pe categorii şi vor fi predate la firme specializate în valorificarea lor;

- deşeurile menajere se vor colecta în europubelă şi se vor preda către firme specializate;

- este interzisă depozitarea deşeurilor direct pe sol;

**b) În perioada de funcţionare**

- preluarea ritmică a deşeurilor rezultate pe amplasament, evitarea depozitării necontrolate a acestora;

- se va încheia contract cu o societate specializată, care prevede colectarea, transportul şi neutralizarea deşeurilor menajere de la obiectiv;

- se va menţine curăţenia în spaţiul destinat depozitării, fiind interzisă arderea lor în recipienţii de colectare precum şi aruncarea lor lângă recipienţii de colectare sau depozitarea lor pe terenuri virane sau pe domeniul public;

- conform HG 856/2002 titularul are obligaţia să ţină evidenţa strictă a cantităţilor şi tipurilor de deşeuri produse, valorificate sau comercializate şi circuitul acestora;

**Lucrări de refacere a amplasamentului**

- la finalizarea lucrărilor de construcţii se vor executa lucrări de refacere a solului; se va curăţa amplasamentul de toate tipurile de deşeuri generate pe perioada realizării proiectului;

- se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* respectarea cu stricteţe a limitelor şi suprafeţelor destinate execuţiei lucrărilor;
* buna funcţionare a utilajelor;
* modul de depozitare a materialelor de construcţie;

- modul de depozitare al deşeurilor/valorificare şi monitorizarea cantităţilor de deşeuri generate conform Ordinului 856/2002; predarea deşeurilor către operatori autorizaţi în valorificarea/ eliminarea deşeurilor;

- respectarea normelor de securitate, respectiv a normelor de securitate a muncii;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi/sau tehnice corespunzătoare de atenuare a impactului;

- se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului;

***În perioada de funcţionare a instalatiei :***

* se va asigura buna funcţionare a instalaţiilor;

- modul de depozitare al deşeurilor/valorificare şi monitorizarea cantităţilor de deşeuri generate conform Ordinului 856/2002; predarea deşeurilor către operatori autorizaţi în valorificarea/ eliminarea deşeurilor

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**p.DIRECTOR EXECUTIV**,

Mircea Nistor

|  |  |
| --- | --- |
| **Șef Serviciu A.A.A.**  Maria Morcoașe | **Intocmit,**  consilier A.A.A  Amalia Didă |
| **Șef Serviciu C.F.M.**  Elena Ivașcu | consilier C.F.M.  Nicoleta Vlădescu |